หอการค้าจ่อถก ธปท.จับตาค่าบาท
นายอิสระ ว่องกุศลกิจ ประธานกรรมการหอการค้าไทยและสภาหอการค้าแห่งประเทศไทย เปิดเผยว่า หอการค้าไทยเตรียมหารือกับธนาคารแห่งประเทศไทย (ธปท.) เพื่อหามาตรการ หรือเครื่องมือดูแลอัตราแลกเปลี่ยนไม่ให้ผันผวนเร็วเกินไป รวมทั้งดูผลกระทบในด้านอื่น ที่ไม่ใช่เพียงแค่ภาคการส่งออกเพราะยังมีทั้งในส่วนของเงินกู้และพันธบัตร (บอนด์) โดยเฉพาะเงินกู้สำหรับการลงทุนโครงสร้างพื้นฐาน รวมถึงจะหารือว่าอุตสาหกรรมใดบ้างที่ได้รับผลกระทบมากน้อยเพียงใด รวมทั้งหารือการใช้อัตราแลกเปลี่ยนตามชายแดน เพราะหากใช้เงินสกุลใดสกุลหนึ่งได้ เช่น เงินบาท จะทำให้การค้าตามชายแดนคล่องตัวขึ้น เพราะระบบธนาคารของประเทศเพื่อนบ้านยังไม่สะดวก,เชื่อว่า ธปท.มีเครื่องมือดูแลอยู่แล้ว แต่ต้องยอมรับว่า ภาคเอกชนส่งออกเป็นกลุ่มเรียลเซ็คเตอร์ จึงรู้ข้อมูลและได้รับผลกระทบก่อนภาครัฐ จึงอยากส่งสัญญาณมาให้ ไม่เช่นนั้นจะช้าไป เพราะอัตราแลกเปลี่ยนผันผวนเร็วมาก ซึ่งหากเห็นตรงกัน ก็น่าจะทำอะไรเพื่อให้สถานการณ์ดีขึ้นได้ นายอิสระกล่าว,สำหรับอัตราแลกเปลี่ยนที่ผันผวน เป็นเรื่องที่ผู้ประกอบการส่งออกกังวลมาก เพราะค่าเงินบาทแข็งค่ากว่าประเทศเพื่อนบ้านมาก โดยในปี 2557 ค่าเงินบาทอ่อนค่า 0.49% แต่ประเทศเพื่อนบ้านอย่างมาเลเซียอ่อนค่า 6.28% อินโดนีเซียอ่อนค่า 2.22% สิงคโปร์อ่อนค่า 4.41% พม่าอ่อนค่า 6.28% เกาหลีใต้อ่อนค่า 4.23% ญี่ปุ่นอ่อนค่า 11.86% สหภาพยุโรป (อียู) อ่อนค่า 13.07% รัสเซียอ่อนค่า 43.33% และบราซิลอ่อนค่า 11.19% ซึ่งจะมีผลต่อเศรษฐกิจในประเทศ ทั้งในการนำเข้าและส่งออก ขณะเดียวกัน ผลกระทบจากการถูกตัดสิทธิพิเศษทางภาษี (จีเอสพี) จากการส่งออกสินค้าไปอียู แม้จะยังไม่กระทบทันที แต่ก็ต้องการผลักดันให้รัฐบาลเร่งเปิดเจรจาข้อตกลงเขตการค้าเสรี (เอฟทีเอ) ไทย-อียู เพื่อทดแทนสิทธิจีเอสพีที่หายไป.
หอการค้าไทยเตรียมหารือกับธนาคารแห่งประเทศไทย(ธปท.)เพื่อหามาตรการ หรือเครื่องมือดูแลอัตราแลกเปลี่ยนไม่ให้ผันผวนเร็วเกินไป รวมทั้งดูผลกระทบในด้านอื่น ที่ไม่ใช่เพียงแค่ภาคการส่งออกเพราะยังมีทั้งในส่วนของเงินกู้และพันธบัตร(บอนด์)
อิสระ ว่องกุศลกิจ,หอการค้าไทย,หารือ,ธปท.,มาตรการ,ดูแล,อัตราแลกเปลี่ยน,ผันผวน,รวดเร็ว,ผลกระทบ